যাই হোক, কথা শুনতে শুনতে আমরা কখন দিঘির পারে বসেছিলাম বুঝতে পারিনি। ভালো লাগে পুরনো দিনের কথা শুনতে, জানতে। কিন্তু এতবড় একটা দিঘি। মানুষও দেখতে আসে। তাহলে এর রক্ষণাবেক্ষণের ব্যবস্থা নেই কেন? অন্তত এর ইতিহাস তো কোথাও লিখে রাখা যেত যাতে পর্যটক সেগুলো পড়ে দিঘির ইতিহাস জানতে পারত। তাহলেই আর জমিরউদ্দিনকে আমাদের পেছনে এতটা সময় নষ্ট করতে হতো না। আমরা এসবই ভাবছিলাম। ‘দিঘির জলে কার ছায়া’ একটি উপন্যাসের নাম। কে লিখেছেন মনে পরছে না। সম্ভবত হুমায়ূন আহমেদ। দিঘির জলে গাছের লম্বা ছায়া দেখে চমকে উঠলাম। আরে সূর্য পশ্চিমে হেলে পড়েছে। এবার সত্যি ফেরার পথ ধরতে হবে। আমরা ফিরে এলাম হবিগঞ্জ শহরে।